Document ID: /roh_data/filtered/fineweb-2-filterrobots_roh.jsonl.gz/60847

En la plaiv pon ins sentir il puls da la vita. Qua festivesch’ins servetschs divins, ins battegia uffants e confirmescha giuvenils, ins ensinescha pèrs, e sch’insatgi mora, s’inscuntra la cuminanza per in cult divin da sepultura. Sco fermas raits prestan las plaivs ina impurtanta contribuziun per la qualitad da viver dal lieu – betg sulet en ils centers, mabain enfin lunsch en las valladas. Ellas rimnan umans, prestan lavur da formaziun ed accumpagnan en situaziuns da crisa.
Characteristic per las plaivs è lur autonomia e la convivenza vitala da voluntaris, gidanters fidaivels ed emploiads. Organ suprem è la radunanza da plaiv. A quella è suttamessa la suprastanza che maina la plaiv ensemen cun il plevon u la plevonessa e diaconas e diacons socials. La Baselgia evangelica refurmada dal Grischun dumbra radund 80 plaivs.